CELEX: 32005R0006
Language: lv
Date: 2005-01-04 00:00:00
Title: Komisijas Regula (EK) Nr. 6/2005 (2005. gada 4. janvāris), ar kuru labo Regulas (EK) Nr. 46/2003 un (EK) Nr. 47/2003 attiecībā uz dažāda veida svaigu augļu un dārzeņu maisījumu vienā tirdzniecības iepakojumā

5.1.2005   
            
            
               LV
            
            
               Eiropas Savienības Oficiālais Vēstnesis
            
            
               L 2/3
            
         
      KOMISIJAS REGULA (EK) Nr. 6/2005
   (2005. gada 4. janvāris),
   ar kuru labo Regulas (EK) Nr. 46/2003 un (EK) Nr. 47/2003 attiecībā uz dažāda veida svaigu augļu un dārzeņu maisījumu vienā tirdzniecības iepakojumā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1), un jo īpaši tās 2. panta 2. punktu,
   tā kā:
   
               (1)
            
            
               Komisijas 2003. gada 10. janvāra Regula (EK) Nr. 48/2003, ar ko nosaka normas, kuras piemērojamas dažāda veida svaigu augļu un dārzeņu maisījumiem vienā tirdzniecības iepakojumā (2), attiecas uz tirdzniecības iepakojumiem, kuru tīrsvars ir trīs kilogrami vai mazāks par trīs kilogramiem.
            
         
               (2)
            
            
               Komisijas 2003. gada 10. janvāra Regulā (EK) Nr. 46/2003, ar ko groza svaigu augļu un dārzeņu tirdzniecības standartus attiecībā uz dažāda veida svaigu augļu un dārzeņu maisījumu vienā tirdzniecības iepakojumā (3), un Komisijas 2003. gada 10. janvāra Regulā (EK) Nr. 47/2003, ar ko groza Padomes Regulas (EK) Nr. 2200/96 I pielikumu, kuras paredz, ka produktus, uz kuriem attiecas svaigu augļu un dārzeņu tirdzniecības standarti, var piedāvāt kā dažādu veidu maisījumu vienā tirdzniecības iepakojumā, kura tīrsvars ir mazāks par trīs kilogramiem, ir ieviesusies kļūda.
            
         
               (3)
            
            
               Tāpēc attiecīgi ir jālabo Regulas (EK) Nr. 46/2003 un (EK) Nr. 47/2003, lai tirdzniecības iepakojumi, uz kuriem attiecas šis noteikums, varētu svērt trīs kilogramus tīrsvarā.
            
         
               (4)
            
            
               Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 46/2003 1. pantā noteikumu “kuru neto svars ir mazāks par trīs kilogramiem” aizstāj ar noteikumu “kuru neto svars ir trīs kilogrami vai mazāks par trīs kilogramiem”.
   2. pants
   Regulas (EK) Nr. 47/2003 1. pantā noteikumu “kuru neto svars ir mazāks par trīs kilogramiem” aizstāj ar noteikumu “kuru neto svars ir trīs kilogrami vai mazāks par trīs kilogramiem”.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 4. janvārī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 47/2003 (OV L 7, 11.1.2003., 64. lpp.).
   
      (2)  OV L 7, 11.1.2003., 65. lpp.
   
      (3)  OV L 7, 11.1.2003., 61. lpp.